《题月山亭》
宋代·李新

山如偃月江如玦，我歌骊驹与公别。
出门大路礲砥平，何得却言新径捷。
新径无人可问迷，荆棘勾衣马蹄折。
急行先到决不疑，大路知公笑人拙。
巾车和銮长中节，缓绥脂毂循安辙。
此身逸乐无疏虞，五里少体会十里歇。
一迟一速勿复论，只将大路指儿孙。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。